**BESKRIVELSE AF CASE-PERSON – Aarhus Kommune veteranprojekt 2**

*Veteranen er en 27-årig mand, som har været udsendt i en enkelt, international mission med Forsvaret. Han var under udsendelse i meget høj grad udsat for voldsomme oplevelser, som han selv mener, han klarede godt og professionelt, men som påvirkede ham voldsomt. Han mener umiddelbart, at han er klar til udsendelse på ny, men Forsvaret har meddelt ham, at han ikke p.t. er egnet til udsendelse.*

*Veteranen er angst og fremstår meget usikker på sig selv og har svært ved at komme uden for sin bopæl. Han har i forvejen kontakt til Veterancenterets opsøgende medarbejder.*

**BESKRIVELSE AF AKTIVITETERNE I PROJEKTET**

*Der blev afholdt en indledende samtale, hvor veteranen umiddelbart gav udtryk for, at han var klar til at arbejde. Ved nærmere samtale blev det dog klart, at han skulle have afklaret et behandlingsforløb på PTSD-klinikken, før han kunne overskue flere udfordringer.*

*Der blev afholdt flere samtaler, og efterhånden blev der opbygget et godt tillidsforhold, og det lykkedes at overbevise pågældende om at fokusere på sine stærke sider og lægge mindre vægt på manglerne.*

*Han er blevet tilknyttet Dansk Idrætsforbunds Veteranprojekt og er derigennem kommet i gang med andre idrætsaktiviteter.*

**BESKRIVELSE AF RESULTATER - KORTSIGTET**

*Efter relativt kort tid – nogle få uger – lykkedes det at få veteranen til at skrive en ansøgning om et uddannelsesforløb, og han kom til samtale, hvor han åbent fortalte om sine udfordringer i form af PTSD. Uddannelsesstedet valgte at tilbyde ham et job, og han tog imod tilbuddet og startede op på fuld tid. Efterfølgende blev det nødvendigt at sætte arbejdstiden ned således, at han kunne få overskud til at videreføre samtalerne på PTSD-klinikken. Det forventes, at han gennemfører uddannelsen og får tilbudt job efterfølgende.*

**BESKRIVELSE AF UDFORDRINER/SUCCESKRITERIER**

*Veteranen er basalt set en stærk og dygtig person, men oplevelser har gjort, at han er blevet angst og usikker på sig selv. Han har gode skolekundskaber og har godt styr på sin hverdag og økonomi.*

*Han har drømme om en fremtid i et mere krævende job, men havde egentligt afskrevet muligheden.*

**BESKRIVELSE AF RESULTATER - LANGSIGTET**

*Veteranen forventes at gennemføre den korte uddannelse og får derpå tilbudt job. På lidt længere sigt kan denne succes sammen med behandlingerne hos psykolog være med til at give ham mere selvtillid og derefter gå efter et mere krævende job.*

*Der er sket en tydelig udvikling af ham i de få måneder, han har været i forløbet, og det er mit indtryk, at han vil komme til at fungere helt på lige fod med jævnaldrende.*

**ANDET**